टाइम8, कक्राझार, फेब्रुवारी 15:  1996 इं माइथायआव गायसनजानाय आफां आसामनि गंसेल’ नायल’ जाल’ फरायसालिमा कक्राझार हाब्रुबारीआव थानाय मिउजिक एन्ड फाइन आर्टस फरायसालिमाया सोरखारि जाबाय। बिटिआर सुक्टिनि दफा बायदियै रायजो सोरखारा कक्राझार सहरनि मिउजिक एन्ड फाइन आर्टस फरायसालिमाखौ सोरखारि खालामनायनि उनाव दान बान्था मोना लासे गोबाव समनिफ्रायनो खामानि मावबोनाय फोरोंगिरिफोरनो दिनै अरायथा साख्रिनि थिसनलाइ रान्नानै होयो बिटिसिनि गाहाइ मावफुं सोद्रोमा प्रमद बर’आ।